Asociația Internațională a Congoului (), cunoscută și cu numele de Societatea Internațională Congo, a fost o asociație fondată pe 17 noiembrie 1879 de Leopold al II-lea al Belgiei pentru promovarea intereselor sale în Congo. Aceasta a înlolcuit organizația belgiană Comité d'Études du Haut-Congo, care era parte a Asociației Internaționale Africane, o organizație de fațadă creată pentru explorarea regiunii Congo. Obiectivul Asociației Internaționale a Congoului a fost câștigarea controlului asupra bazinului fluviului Congo și explorarea resurselor sale economice. Conferința de la Berlin a recunoscut societatea ca având drepturi suverane asupra teritoriilor pe care le controla și pe 1 august 1885, la doar patru luni și jumătate după închidere conferinței de la Berlin, viceadministratorul general al regelui Leopold în Congo a anunțat că societatea și teritoriile pe care le ocupa urmau să fie numite începând din acel moment „Statul Independent Congo”.